Document ID: 32002D0270

Kommissionens beslutning
af 9. april 2002
om ændring af beslutning 93/24/EØF, 93/244/EØF og 2001/618/EF for så vidt angår listen over medlemsstater og regioner, der er fri for Aujeszky's sygdom, og regioner, hvor der er iværksat godkendte programmer for udryddelse af Aujeszky's sygdom
(meddelt under nummer K(2002) 1326)
(EØS-relevant tekst)
(2002/270/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin(1), senest ændret og ajourført ved Kommissionens beslutning 2001/298/EF(2), særlig artikel 10, stk. 2, og
ud fra følgende betragtninger:
(1) De supplerende garantier med hensyn til Aujeszky's sygdom, der gælder for medlemsstaternes samhandel med svin, og listerne over de områder i medlemsstaterne, der er fri for denne sygdom, og hvor der er iværksat godkendte sygdomsbekæmpelsesprogrammer, er fastsat i Kommissionens beslutning 93/24/EØF(3), senest ændret ved beslutning 2001/746/EF(4), og Kommissionens beslutning 93/244/EØF(5), senest ændret ved beslutning 2001/905/EF(6). Pr. 1. juli 2002 vil beslutning 93/24/EØF og 93/244/EØF blive ophævet og afløst af Kommissionens beslutning 2001/618/EF(7).
(2) Der blev i Bayern i Tyskland iværksat et program for udryddelse af Aujeszky's sygdom, som blev godkendt ved Kommissionens beslutning 95/210/EF(8).
(3) Tyskland mener nu, at Bayern er fri for Aujeszky's sygdom, og har forelagt Kommissionen bevismateriale herfor som fastsat i artikel 10 i direktiv 64/432/EØF.
(4) Det er ved hjælp af programmet lykkedes at udrydde sygdommen i Bayern.
(5) Beslutning 93/24/EØF, 93/244/EØF og 2001/618/EF bør derfor ændres i overensstemmelse hermed.
(6) De i denne beslutning fastsatte foranstaltninger i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilag I til beslutning 93/24/EØF affattes som angivet i bilag A til nærværende beslutning.
Artikel 2
Bilag I til beslutning 93/244/EØF affattes som angivet i bilag B til nærværende beslutning.
Artikel 3
Bilag I og II til beslutning 2001/618/EF affattes som angivet i bilag A og C til nærværende beslutning.
Artikel 4
Denne beslutning anvendes fra den 1. april 2002.
Artikel 5
Denne beslutning er rettet til medlemsstaterne.
Udfærdiget i Bruxelles, den 9. april 2002.

Labels: 3
6